CELEX: 62007CO0132
Language: lt
Date: 2009-03-12 00:00:00
Title: 2009 m. kovo 12 d. Teisingumo Teismo antrosios kolegijos pirmininko nutartis. # Beecham Group plc ir kt. prieš Andacon NV. # Prašymas priimti prejudicinį sprendimą: Rechtbank van koophandel te Brussel - Belgija. # Išbraukimas. # Byla C-132/07.

Byla C‑132/07
      Beecham Group plc ir kt.
      prieš
      Andacon NV
      (Rechtbank van Koophandel te Brussel prašymas priimti prejudicinį sprendimą)
      
      „Išbraukimas“
TEISINGUMO TEISMO ANTROSIOS KOLEGIJOS PIRMININKO NUTARTIS 
      2009 m. kovo 12 d.(*)
      
      „Išbraukimas“
      Byloje C‑132/07
      dėl Rechtbank van koophandel te Brussel (Belgija) 2007 m. vasario 26 d. sprendimu, kurį Teisingumo Teismas gavo 2007 m. kovo 5 d., pagal EB 234 straipsnį pateikto
         prašymo priimti prejudicinį sprendimą byloje
      
      Beecham Group plc e.a.
      prieš
      Andacon NV,
      TEISINGUMO TEISMO ANTROSIOS KOLEGIJOS PIRMININKAS,
      susipažinęs su generalinio advokato D. Ruiz‑Jarabo Colomer nuomone,
      priima šią
      Nutartį
      1        2007 m. vasario 27 d. Sprendimu, kurį Teisingumo Teismas gavo 2007 m. kovo 5 d., Rechtbank van koophandel te Brussel pagal EB 234 straipsnį pateikė Teisingumo Teismui prejudicinius klausimus dėl 2003 m. liepos 22 d. Tarybos reglamento (EB)
         Nr. 1383/2003 dėl muitinės veiksmų, atliekamų su prekėmis, kurios, kaip įtariama, pagamintos pažeidžiant tam tikras intelektinės
         nuosavybės teises, ir priemonių, kurių turi būti imamasi prekių atžvilgiu nustačius, kad jos pagamintos pažeidžiant tokias
         teises (OL L 196, p. 7; 2004 m. specialusis leidimas lietuvių k., 2 sk., 13 t., p. 469), 4 straipsnio 2 dalies, 6 straipsnio,
         9 straipsnio 2 bei 3 dalių ir 2004 m. spalio 21 d. Komisijos reglamento (EB) Nr. 1891/2004, nustatančio Tarybos reglamento
         (EB) Nr. 1383/2003 dėl muitinės priežiūros priemonių, taikomų prekėms, kurios, kaip įtariama, pagamintos pažeidžiant tam tikras
         intelektinės nuosavybės teises, ir priemonių, kurių turi būti imamasi prekių atžvilgiu nustačius, kad jos pagamintos pažeidžiant
         tokias teises, įgyvendinimo nuostatas, (OL L 328, p. 16) 9 straipsnio 1 dalies išaiškinimo. 
      
      2        2007 m. gegužės 16 d. ieškovės pagrindinėje byloje apskundė šį sprendimą Hof van beroep te Brussel (Belgija). Taigi nacionaliniu lygmeniu procesas buvo tęsiamas šiame teisme.
      
      3        2008 m. kovo 6 d. ir kovo 17 d. laiškais pagrindinės bylos šalys pranešė Teisingumo Teismui, kad jos išsprendė šią bylą taikiai
         ir kad dėl šios priežasties prejudiciniai klausimai neteko prasmės. 
      
      4        Vėliau Hof van beroep Teisingumo Teismui perdavė savo 2008 m. birželio 9 d. Sprendimą pagrindinėje byloje, kuriuo patvirtinama, kad byla išspręsta
         taikiai, ir nurodoma išbraukti bylą iš registro.
      
      5        Šiomis aplinkybėmis 2008 m. lapkričio 20 d. raštu Teisingumo Teismas informavo Rechtbank van koophandel, kad jei iki 2008 m. gruodžio 15 d. šis nepateiks prieštaravimų, jam pateikta nagrinėti byla bus išbraukta iš registro. 
      
      6        Rechtbank van koophandel neatsakė į šį raštą. 
      
      7        Tokiomis aplinkybėms reikia nurodyti išbraukti šią bylą iš Teisingumo Teismo registro.
      
      8        Kadangi šis procesas pagrindinės bylos šalims yra vienas iš etapų prašymą priimti prejudicinį sprendimą pateikusio teismo
         nagrinėjamoje byloje, bylinėjimosi išlaidų klausimą turi spręsti pastarasis teismas. Išlaidos, susijusios su pastabų pateikimu
         Teisingumo Teismui, išskyrus tas, kurias patyrė minėtos šalys, nėra atlygintinos.
      
      Remdamasis šiais motyvais, Teisingumo Teismo antrosios kolegijos pirmininkas nutaria:
      Išbraukti bylą C‑132/07 iš Teisingumo Teismo registro.
      Priimta 2009 m. kovo 12 d. Liuksemburge.
      
               Kancleris 
            
             
            
                      Antrosios kolegijos pirmininkas
            
         
               R. Grass
            
             
            
                     C.W.A. Timmermans
            
         * Proceso kalba: olandų.